Bayer Leverkusen, noua campioană a Germaniei, a ajuns la 50 de meciuri consecutive fără înfrângere în toate competiţiile, după ce s-a impus cu un categoric 5-0 în deplasarea de la VfL Bochum, în etapa a 33-a din Bundesliga.
Elevii antrenorului Xabi Alonso s-au impus prin golurile marcate de Patrik Schick (51), Victor Boniface (45+2 – penalty), Amine Adli (76), Josip Stanisic (86) şi Alex Grimando (90+3), în condiţiile în care gazdele au evoluat în inferioritate numerică din minutul 15, după eliminarea lui Felix Passlack.
Săptămâna trecută, Leverkusen a remizat cu AS Roma, scor 2-2, şi s-a calificat în finala Europa League, doborând cu această ocazie vechiul record deţinut de Benfica Lisabona, care a reuşit o serie de 48 de meciuri fără înfrângere, în toate competiţiile, între 1963 şi 1965.
Pe 22 mai, la Dublin, Bayer Leverkusen va înfrunta echipa italiană Atalanta Bergamo în finala Europa League, care va fi condusă la centru de arbitrul român Istvan Kovacs.
fiind calificată şi în finala Cupei Germaniei, în care va juca împotriva formaţiei de ligă secundă FC Kaiserlautern, trei zile mai târziu, pe Olympiastadion din Berlin.